1980/81 m. Kandidatų mačai

1980/81 m. Kandidatų mačai – tai pasaulio šachmatų čempionato finalinis etapas, kuriame, pagal nuostatus atrinkti dalyviai, žaisdami mačus vieno minuso sistema, atrinko šachmatininką, kuris 1981 m. turėjo žaisti mačą, dėl pasaulio šachmatų čempiono vardo, su Anatolijum Karpovu. Juo tapo Viktoras Korčnojus.

Mačai

Dalyviai 
1980–1981 m. Kandidatų mačuose dalyvavo 8 žaidėjai: Borisas Spaskis ir Viktoras Korčnojus (praėjusio pasaulio čempionato ciklo kandidatų mačų finalininkai) ir  iš 1979 m. 2-jų tarpzoninių turnyrų (Rygoje ir Rio de Žaneire) prizininkai: A. Adorjanas, T. Petrosianas, L. Polugajevskis, L. Portišas, M. Talis ir R. Hiubneris.

Nugalėtojų nustatymas 
1979 m. FIDE Generalinė Asamblėja patvirtino kandidatų mačų nuostatus: ketvirtfinalio mačo nugalėtoju laikomas tas žaidėjas, kuris surinko daugiau taškų žaidžiant 10 partijų, pusfinalio nugalėtoju – žaidžiant 12-ką partijų, finalo nugalėtoju – žaidžiant 16-ką partijų. Jei sužaidus nustatytą partijų skaičių rezultatas yra lygus, žaidžiamas papildomas mačas iš 2 partijų. Spalvos nustatymui pirmoje partijoje traukiami burtai. Jei pasibaigus dviem partijoms rezultatas yra lygus, tai traukiami nauji burtai pirmos partijos spalvos nustatymui ir žaidžiamas dar vienas mačas iš dviejų partijų. Jei sužaidus papildomas partijas vis dar lygu, nugalėtoju tampa žaidėjas laimėjes juodaisiais daugiau partijų. Jei ir šis rodiklis lygus, nugalėtojo tampa tas, kuris paskutinis laimėjo juodaisiais partiją. Jei nei vienas nelaimėjo juodaisiais, nugalėtojas nustatomas traukiant burtus.

Ketvirtfinaliai

Bad Lauterbergas 

10-ies partijų mačas vyko 1980 kovo 16 -balandžio 9 d., Bad Lauterberge.
Po dviejų lygiųjų mačo pradžioje Robertas Hiubneris laimėjo 3-iąją partiją laimėjo, o po lygiųjų 4-oje, dar kartą laimėjo 5-oje partijoje. Ir tik tada Andrašas Adorjanas pasiekė pirmąją ir vienintelę pergalę. Likusios 4 partijos pasibaigė lygiosiomis, nors 9-oje partijoje A. Adorjanas galėjo ne kartą laimėti (partijos viduryje, kai nepasirinko 32….f5 ir laimėtinoj bokštų pabaigoje, kai po 65….Bc5?? pateko į spąstus) ir išlyginti mačo rezultatą, bet to neįvyko. Robertas Hiubneris, laimėjęs mačą, pateko į pusfinalį.

Veldenas 

10-ties partijų mačas vyko Veldene prie Verterio 1977 m. kovo mėn. Mačas vyko įtemptai: pirmosios keturios partijos baigėsi lygiosiomis. Penktąją partiją laimėjo Viktoras Korčnojus. Po to vėl trejos lygiosios, po kurių Viktoras Korčnojus, laimėjęs 9-ąją partiją, surinko 5½ taško ir, nesužaidus 10-ies partijų, laimėjo mačą bei pateko į pusfinalį.

Meksikas 

Mačas tarp Boriso Spaskio ir Lajošo Portišo vyko 1980 m. kovo 29 – gegužės 4 d., Meksike.  Mačas buvo labai nerezultatyvus. 10-ies partijos mačas baigėsi lygiosiomis 5 : 5 (+1 -1 =8): pirmąją partiją juodaisias laimėjo Lajošas Portišas, o Borisas Spaskis baltaisiais -  9-tąją. Buvo žaidžiami du papildomi dviejų partijų mačai, kurių visos partijos baigėsi lygiosiomis. Nežiūrint to, Lajošas Portišas pateko į pusfinalį, kaip laimėjęs daugiau partijų juodaisiais.

Alma Ata 

Dešimties partijų ketvirtfinalio mačas, tarp Levo Polugajevskio ir Michailo Talio buvo numatytas Alma Atoje |1980 kovo 9 – 23 d., bet dėl M. Talio ligos jis vyko vėliau: kovo 24 - balandžio 12 dienomis. Pagal mačo taisykles dėl ligos mačo dalyviai galėjo imti po laisva diena.  M. Talis tris kartus tuo naudojosi: du kartus prieš 2-ąją partiją ir kartą prieš 5-ąją .  Levas Polugajevskis laimėjo pirmąsias dvi partijas, o po sekusių ketverių lygiųjų - dar kartą,   tad iki pergalės mače jam (iš dviejų likusių partijų) betrūko pustaškio. Tai jis pasiekė: po lygiųjų 8-oje partijoje Levas Polugajevskis surinko 5,5 taško ir tapo mačo nugalėtoju bei pateko į pusfinalį.

Pusfinaliai

Buenos Airės 
12-kos partijų pusfinalio mačas vyko |1980 liepos 21 – rugpjūčio 20 d., Buenos Airėse
,  Mačas buvo atkaklus. Pirmasis 4-oje partijoje pasiekė pergalę Viktoras Korčnojus, bet 6-oje partijoje laimėjo Levas Polugajevskis ir išlygino mačo rezultatą. V. Korčnojus laimi 8-ją partiją ir vėl išsiveržia į priekį. Tačiau Levas Polugajevskis laimi paskutinę, 12-ąją partiją, ir mačas baigėsi lygiosiomis. Nugalėtojo išaiškinimui buvo paskirtas papildomas dviejų partijų mačas. Jis buvo sėkmingesnis Viktorui Korčnojui, kuris papildomo mačo antrąją partiją laimėjo ir tapo nugalėtoju bei pateko į finalą.

Abano Termė 

Kitas, 12-kos partijų, pusfinalio mačas vyko |1980  m. rugpjūčio 1-25 d., Abano Termėje, Paduvos provincijoje.
 Didžiąją dalį mačo nei vienam iš varžovų nepavykdavo laimėti partijos, kol 9-oje ir 10-oje partijos tai padarė Robertas Hiubneris ir likus dviem taškais išsiveržė į priekį. R. Hiubnerio užduotis buvo pasiekti bent lygiąsias žaidžiant likusias dvi partijas – tai padaręs, jis laimėjo mačą ir pateko į finalą.

Finalas 
Finalinis, 16-kos partijų, mačas vyko 1980 gruodžio 21 – 1981 sausio 8 d., Merane Mačas nutrūko nesužaidus visų partijų. Robertas Hiubneris po 6 ratų pirmavo 3½:2½, bet toliau jį ištiko nesėkmė: 7-osios partijos pabaigoje, nepastebėjęs žirgo šakutės lyginėje padėtyje pražiopsojo bokštą, todėl pasidavė. Nesėkmė galėjo turėti įtakos tolimesniam jo žaidimui: pralaimėjo ir aštuntąją partiją. 

9-oji partija turėjo būti žaidžiama sausio 4 d., bet R. Hiubneris paprašė ją atidėti, todėl ji įvyko sausio 6 d. Sužaidus virš 40 ėjimų ji buvo atidėta. 10-oji partija buvo žaidžiama  sausio 7 d.  Ji taip pat buvo atidėta. Vėliau  Hiubneris prašė, kad atidėtosios partijos nebūtų žaidžiamos iki sausio 12-os d. Tuo pačiu, 11-oji ir 12-oji partijos pagal nustatytą grafiką turėjo būti žaidžiamos sausio 11-ą ir 12-ą dienomis. Tačiau sausio 9 d. rytą R. Hiubneris  išvyko iš Merano.  Mačas nutrūko esant rezultatui 4,5: 3,5 V. Korčnojaus naudai.  Jis antrą kartą iškovojo teisę žaisti pasaulio čempionato mačą su Anatolijumi Karpovu.

Pastaba. Žvaigždutė *  reiškia, kad 9-oji ir 10-oji partijos buvo žaistos, bet pagal tuometines taisykles jas atidėjus, toliau nebuvo žaistos.

Šaltiniai

Nuorodos 
 1980 m. Kandidatų mačų partijos

Kandidatų atrankos varžybos